Året etter deltok hun ved Junior-VM i skiskyting 2008 i Rupholding. Der deltok hun i to individuelle øvelser og stafetten. Hun endte på 9.-plass på 7,5 km sprint og 10.-plass på den påfølgende jaktstarten, der Magdalena Neuner vant begge øvelsene. Norge kom på 4.-plass på 3 x 6 km stafett, hvor Birkeland gikk sammen med Anne Lise Aas og Vilde Ravnsborg Gurigard. NM i skiskyting 2008 ble arrangert på Stryn, og Birkeland vant her sitt første NM-gull i skiskyting, da hun var med å vinne stafetten sammen med Tiril Eckhoff og Julie Bonnevie-Svendsen, på Oslo og Akershus SSK lag 1. På sprinten skjøt hun feilfritt, og kom på 5.-plass, men i jaktstarten fikk hun 0+1+4+3 bom, og falt ned til 9.-plass. Tora Berger vant begge disse øvelsene. På 15 km kom hun på 12.-plass.